उधर सूचना पाकर पुलिस भी मौके पर पहुंच गई थी, जिसने घटना की जांच-पड़ताल शुरू की और घायलों को अस्पताल में भर्ती कराया। इस बारे में एसीपी सर्बजीत राय ने बताया कि उन्हें देयोल नगर में एक गैस एजेंसी के गोदाम के बाहर आग लग जाने से चार लोगों के झुलसने की सूचना मिली थी। उन सभी को अस्पताल में भर्ती करा दिया गया है। उनका कहना है कि प्राथमिक जांच के दौरान गैस चोरी किए जाने की बात सामने आई है, बाकी मामले की जांच जारी है। जो भी दोषी होगा, उसके खिलाफ कार्रवाई जरूर की जाएगी।